Diari Oficial de la Generalitat Valenciana


Sumari del DOGV 9994, del 27-11-2024 (2024/12635)

RESOLUCIÓ de 21 de novembre de 2024, de concessió i pagament de les ajudes corresponents a les persones beneficiàries del Decret llei 10/2024, de 24 de setembre, del Consell (segona resolució).
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9994

Data del DOGV
:   27-11-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/12317

CVE
:   SLTF-C-9286-44996

Data del document
:   21-11-2024

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * sector agrari
    * ajuda pública
    * ajuda a l'agricultura

Vistes les propostes de la directora general de Producció Agrícola i Ramadera de resolució de concessió i pagament de les ajudes que s’esmenten en l'annex II, corresponents als beneficiaris que figuren en l'annex I i sobre la base dels següents

*Antecedents de fet*

Primer. D'acord amb l'article 4 del Decret llei 10/2024, de 24 de setembre, del Consell, pel qual s'adopten mesures urgents d'ajuda en matèria agrària en resposta a l'agreujament de les condicions del sector primari derivat del conflicte bèl·lic a Ucraïna i de les condicions climatològiques, i una vegada tramitats els expedients d'ajuda corresponents segons el que es preveu en el mencionat decret llei, la directora general de Producció Agrícola i Ramadera ha proposat la resolució de concessió i pagament dels imports d'ajuda i per als titulars que figuren en l'annex I.

Segon. Estes ajudes seran abonades a càrrec del pressupost de l'Agència Valenciana de Foment i Garantia Agrària (AVFGA) i es configuren de conformitat amb el Marc nacional temporal relatiu a les mesures d'ajuda per a donar suport a l'economia després de la invasió d'Ucraïna per part de Rússia (d'ara en avant, Marc nacional temporal Ucraïna), aprovat per la Comissió Europea en la seua Decisió SA102771 (2022/N), de 2 d'abril, i posteriors modificacions d'esta Decisió per les decisions SA 103941 (2022/N), de 18 d'agost; SA 104884 (2022/N), de 12 de desembre; SA 110430 (2023/N), de 12 de desembre, i SA 114028 (2024/N), de 23 de maig, en coherència amb l'actual Marc temporal de crisi i transició relatiu a les mesures d'ajuda estatal destinades a recolzar l'economia després de l'agressió contra Ucraïna per part de Rússia (2023/C 101/03).

Tercer. Que les presents ajudes s'acullen a la secció 2.7.1 (ajuda temporal per import limitat) del Marc nacional temporal i a la secció 3 de la versió consolidada del Marc nacional temporal de 16 de desembre de 2022.

Quart. Que és objecte d’esta resolució concedir ajudes als beneficiaris esmentats en l'annex I, per un import de 1.335.100,00 euros, corresponents a 1.633 expedients que es preveuen en l'annex II.

*Fonaments de dret*

Primer. Vist l'article 4, apartat 6.f, del Decret llei 10/2024, de 24 de setembre, del Consell, pel qual s'adopten mesures urgents d'ajuda en matèria agrària en resposta a l'agreujament de les condicions del sector primari derivat del conflicte bèl·lic a Ucraïna i de la condicions climatològiques, que establix que «sobre la base dels informes emesos per l'òrgan instructor, la persona titular de la presidència de l’AVFGA procedirà a emetre resolucions de concessió i pagament de les ajudes corresponents als beneficiaris que no hagen exercit les facultats de rebuig».

Segon. Vist l'article 7 del Decret 123/2006, de 8 de setembre, del Consell, pel qual s'aprova l'estatut de l'Agència Valenciana de Foment i Garantia Agrària, el president de l'Agència serà el conseller competent en matèria d'agricultura i ramaderia.

Tercer. Vistos els articles 58, 60 i concordants de la Llei 1/2015, de 6 de febrer, d'hisenda pública, del sector públic instrumental i de subvencions, en relació amb l'ordenació del pagament i pagament material.

Per tot això, i d’acord amb les propostes de resolució de la directora general de Producció Agrícola i Ramadera,

RESOLC

*Primer*

Adjudicar la concessió i el pagament de les ajudes corresponents als beneficiaris que figuren en l'annex I per l'import d’1.335.100,00 euros, a càrrec de l’aplicació pressupostària 082 714E00, capítol IV, línia S1810 del pressupost de l'Agència Valenciana de Foment i Garantia Agrària.

*Segon*

Donar trasllat a l'òrgan corresponent per a procedir al pagament material de les ajudes.

*Tercer*

Notificar esta resolució als interessats i publicar-la en el *Diari Oficial de la Generalitat Valenciana*, de conformitat amb l'article 45.1 de la Llei 39/2015, d'1 d'octubre, del procediment administratiu comú de les administracions públiques, en relació amb l'article 4, apartat 6.g, del Decret llei 10/2024, de 24 de setembre, del Consell, pel qual s'adopten mesures urgents d'ajuda en matèria agrària en resposta a l'agreujament de les condiciones del sector primari derivat del conflicte bèl·lic a Ucraïna i de les condicions climatològiques, i també la publicitat corresponent en la Base de dades nacional de subvencions.

Esta resolució posarà fi a la via administrativa i en contra podrà interposar-se, potestativament, un recurs de reposició davant el president de l’AVFGA en el termini d'un mes a comptar des de l'endemà de la seua publicació, d'acord amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé un recurs contenciós administratiu davant el jutjat contenciós administratiu en el termini de dos mesos comptats a partir de l'endemà de la seua publicació, tot això de conformitat amb l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.

  

València, 21 de novembre de 2024

Miguel Barrachina Ros

Conseller d'Agricultura, Aigua, Ramaderia i Pesca, i president de l'Agència València de Foment i Garantia Agrària

Esta disposició conté annexos. Consulteu-ne la versió en PDF.